Peig Sayers (1873-1958) a oa ur skrivagnerez iwerzhonat hag a oa ganet e Dún Chaoin (Dunquin e saozneg), ur gêr vihan e kontelezh Ciarraí (e mervent Iwerzhon). Aet e oa da chom dan enezeier Blasket goude bezañ bet eurejet gant Pádraig Ó Gaoithín, a oa ganet war an enezenn-se. Peig ne oueze na skrivañ na lenn anezhi. Koulskoude he deus lakaet Seosamh Ó Dálaigh (a laboure evit an Irish Folklore Commission) da skrivañ kalz eus ar chontadennoù a oueze. Chomet ez oa Peig Sayers war an enezenn betek ar bloaz 1953: neuze e oa aet kuit an holl dud diwarnezhi pezeogwir ez oa aet niver an dud war an digresk re. Kaset ez oa bet Peig dun ospital e An Daingean (kontelezh Ciarraí), ha mervel eno e 1958. Interet ez oa bet e bered Dún Chaoin war beg-douar An Daingean (Corca Dhuibhne).